2013/0279 (COD)

KOMISJONI TEATIS

EUROOPA PARLAMENDILE,



mis on esitatud Euroopa Liidu toimimise lepingu artikli 294 lõike 6 alusel



ning milles käsitletakse

nõukogu seisukohta järgmise õigusakti vastuvõtmise kohta: Euroopa Parlamendi ja nõukogu määrus, millega muudetakse nõukogu määrust (EÜ) nr 471/2009, mis käsitleb ühenduse statistikat väliskaubanduse kohta kolmandate riikidega, seoses delegeeritud ja rakendusvolituste andmisega komisjonile teatavate meetmete vastuvõtmiseks

(EMPs kohaldatav tekst)

1.Taust

Euroopa Parlamendile ja nõukogule ettepaneku edastamise kuupäev:

(dokument COM(2013) 0579 (final) – 2013/0279 COD): 8. august 2013 Euroopa Majandus- ja Sotsiaalkomitee arvamuse kuupäev: ei kohaldata Euroopa Parlamendi seisukoha kuupäev, esimene lugemine: 12. märts 2014 Muudetud ettepanekute edastamise kuupäev: ei kohaldata Nõukogu seisukoha vastuvõtmise kuupäev: 16. juuni 2016

2.Komisjoni ettepaneku eesmärk

Komisjoni ettepaneku eesmärk on muuta määrust (EÜ) nr 471/2009, et viia see kooskõlla uue institutsioonilise keskkonnaga, mis tekkis pärast Euroopa Liidu toimimise lepingu jõustumist

Tehti ettepanek

• anda komisjonile volitus võtta vastu delegeeritud õigusakte, et täiendada või muuta teatavate sätetega seotud eeskirju, selleks et võtta arvesse muudatusi tolliseadustikus või rahvusvahelistest konventsioonidest tulenevaid sätteid, metoodilistel põhjustel vajalikke muudatusi ja vajadust luua tulemuslik andmete kogumise ja statistika koostamise süsteem,

• anda komisjonile rakendamisvolitused teatavate sätetega seotud meetmete vastuvõtmiseks kooskõlas kontrollimenetlusega, et tagada ühetaolised tingimused määruse (EÜ) nr 471/2009 rakendamiseks,

ning

• asendada Euroopa statistikasüsteemi üldise restruktureerimise ja ühtlustamise kontekstis viide Extrastati komiteele viitega Euroopa statistikasüsteemi komiteele (ESSC).

3.Märkused nõukogu seisukoha kohta

3.1Üldised märkused

Nõukogu seisukoht kajastab ühelt poolt nõukogu, Euroopa Parlamendi rahvusvahelise kaubanduse komisjoni (INTA) ja komisjoni vahel 8. detsembril 2014 mitteametlikel kolmepoolsetel kõnelustel saavutatud poliitilist kokkulepet ning teiselt poolt paremat õigusloomet käsitlevat uut institutsioonidevahelist kokkulepet, mis võeti vastu ja mis jõustus 13. aprillil 2016.

Kõnealuse küsimuse käsitlemist takistas eelkõige see, et liikmesriikidega konsulteeriti samal ajal, kui komisjon valmistas ette delegeeritud õigusakte. Sellega seoses otsustati oodata ära uue paremat õigusloomet käsitleva institutsioonidevahelise kokkuleppe jõustumine.

Nõukogu võttis oma seisukoha vastu esimesel lugemisel 16. juunil 2016. Muudatused seisnevad peamiselt selles, et liikmesriikide teatavad konkreetsed kohustused (muu hulgas edastamise tähtajad) määratakse kindlaks otse alusaktis, selle asemel et anda komisjonile volitused määrata need kindlaks delegeeritud aktis, nagu alguses kavandatud. Komisjon on seisukohal, et kõnealuseid õiguslikke kohustusi ei ole ka pikemas perspektiivis vaja muuta ja seetõttu ei vähenda nende üleviimine delegeeritud õigusaktist alusakti paindlikkust. Seetõttu ei ole komisjon kõnealustele nõukogu muudatustele vastu.

3.2Märkused Euroopa Parlamendi vastu võetud muudatuste kohta